CELEX: 51986PC0479(03)
Language: da
Date: 1986-09-16
Title: FORSLAG TIL RAADETS FORORDNING ( EOEF ) OM AENDRING AF FORORDNING ( EOEF ) NR. 3309/85 OM FASTSAETTELSE AF ALMINDELIGE REGLER FOR BETEGNELSE OG PRAESENTATION AF MOUSSERENDE VINE OG MOUSSERENDE VINE TILSAT KULSYRE

4.10.86                                   De Europæiske Fællesskabers Tidende                              Nr. C 248/5
        Forslag til Rådets forordning (EØF) om ændring af forordning (EØF) nr. 3309/85 om fastsæt-
        telse af almindelige regler for betegnelse og præsentation af mousserende vine og mousserende
                                                     vine tilsat kulsyre
                                                 KOM(86) 479 endelig udg.
                               (Forelagt Rådet af Kommissionen den 23. september 1986)
                                                       (86/C 248/05)
        RÅDET FOR DE EUROPÆISKE FÆLLESSKABER HAR —
        under henvisning til traktaten om oprettelse af Det europæiske økonomiske Fællesskab,
        under henvisning til Rådets forordning (EØF) nr. 337/79 af 5. februar 1979 om den fælles
        markedsordning for vin (*), senest ændret ved forordning (EØF) nr. 3805/85 (2), særlig artikel
        54, stk. 1,
        under henvisning til forslag fra Kommissionen,
        under henvisning til udtalelse fra Europa-Parlamentet, og
        ud fra følgende betragtninger:
        Ved Rådets forordning (EØF) nr. 3309/85 (3), senest ændret ved forordning (EØF) nr. 1626/
         86 (4), er der fastsat almindelige regler for betegnelse og præsentation af mousserende vine og
        mousserende vine tilsat kulsyre; for at undgå forvridninger i den nuværende samhandel bør det
        i forbindelse med disse regler fastsættes, at mousserende vine med oprindelse i tredjelande kan
        benævnes »sekt«, såfremt de er anerkendt som svarende til en mousserende kvalitetsvin med
        oprindelse i Fællesskabet;
         mousserende kvalitetsvine af aromatisk type og mousserende kvalitetsvine fra et bestemt
         dyrkningsområde af aromatisk type er på grund af deres høje restsukkerindhold af en meget
         ensartet type; der bør derfor for disse to kategorier produkter fastsættes samme regler for
         betegnelse af dette karakteristiske element på etiketten;
         en fejl i artikel 3, stk. 2, andet afsnit, i forordning (EØF) nr. 3309/85 bør desuden berig-
         tiges —
         UDSTEDT FØLGENDE FORORDNING:
                                                          Artikel 1
         I forordning (EØF) nr. 3309/85 foretages følgende ændringer:
          1. Artikel 3, stk. 2, andet afsnit, affattes således:
             »Hvis producentens navn eller firmanavn er angivet på etiketten, og vinen er fremstillet i en
             anden kommune eller del af kommune eller i en anden medlemsstat end den i første afsnit,
             andet led, omhandlede, erstattes de heri omhandlede angivelser med navnet på den kom-
             mune eller del af kommune og den medlemsstat, hvori fremstillingen har fundet sted.«
         O   EFT nr. L 54 af 5. 3. 1979, s. 1.
         O   EFT nr. L 367 af 31. 12. 1985, s. 39.
         O   EFT nr. L 320 af 29. 11. 1985, s. 9.
         O   EFT nr. L 144 af 29. 5. 1986, s. 3.
 ---pagebreak--- Nr. C 248/6                                  De Europæiske Fællesskabers Tidende                                  4.10. 86
            2. Artikel 5, stk. 2, litra e), affattes således:
               »e) for en mousserende vin med oprindelse i et tredjeland ved:
                   — »mousserende vin«
                       eller
                   — »mousserende kvalitetsvin« eller »sekt«, såfremt de for fremstillingen heraf er blevet
                       anerkendt som svarende til dem, der er omhandlet i afsnit III fastsatte betingelser i
                       forordning (EØF) nr. 358/79.
                       For disse mousserende vine skal salgsbetegnelsen være ledsaget af en henvisning til
                       det tredjeland, hvor de anvendte druer er høstet, lavet til vin og forarbejdet til
                       mousserende vin. Såfremt de produkter, der er anvendt til fremstilling af den mous-
                       serende vin, er frembragt i et andet land end det, hvor fremstillingen fandt sted, skal
                       fremstillingslandet i henhold til artikel 3, stk. 3, skille sig tydeligt ud fra de samlede
                       angivelser på etiketten.«
            3. Artikel 5, stk. 3, tredje afsnit, affattes således:
               »Uanset artikel 3, stk. 1, litra c), kan den i første afsnit omhandlede benævnelse for pro-
               dukttypen erstattes med en angivelse af restsukkerindholdet i g/l som bestemt ved analyse,
               for så vidt angår mousserende kvalitetsvin af aromatisk type og m.k.v.b.d. af aromatisk type,
               som omhandlet i artikel 18 i forordning (EØF) nr. 358/79.«
                                                             Artikel 2
            Denne forordning træder i kraft på dagen for offentliggørelsen i De Europæiske Fællesskabers
            Tidende.
            Den anvendes fra den 1. september 1986.
            Denne forordning er bindende i alle enkeltheder og gælder umiddelbart i hver medlemsstat.